মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
১৯৭৫ ক্রিকেট বিশ্বকাপ
ইংল্যান্ড বিশ্বকাপ ক্রিকেট প্রতিযোগিতার প্রথম তিনটিতেই স্বাগতিক দেশের মর্যাদা লাভ করেছিল। আইসিসি সিদ্ধান্ত নেয় যে, ইংল্যান্ডেই প্রথম প্রতিযোগিতা অনুষ্ঠিত হবে। এর প্রধান কারণ ছিল সেখানে উদ্বোধনী অনুষ্ঠান হবার মতো প্রয়োজনীয় উপকরণ ও সাংগঠনিক বিষয়াদি বিরাজমান। ভারত বিশ্বকাপ ক্রিকেটের তৃতীয় আসরের দায়িত্ব পালনের কথা জানালেও অধিকাংশ আইসিসি সদস্যরা বিশ্বাস করেন যে, ইংল্যান্ডে পর্যাপ্ত ও দীর্ঘস্থায়ী দিনের আলো জুন মাসে থাকে; যা ভারতে নেই। এর মানে হলো একটি খেলা সম্পূর্ণভাবে শেষ হতে এক দিনই যথেষ্ট।